सरकार का वित्तीय घाटा 3 लाख करोड़ पार करेगा, अमेरिकी मदद से भी नहीं होगी भरपाई
Russia-Ukraine War Updates, Russia Ukraine Crisis Latest News: जंग से बदहाल यूक्रेन देश के हालतों को सुधारने के लिए IMF  से लोन मांगने वाला है। जेलेंस्की की तरफ से भेजे गए कई नेता इसी हफ्ते पोलैंड की राजधानी वारसॉ में IMF के अधिकारियों से मुलाकात करेंगे।
जंग से बदहाल यूक्रेन देश के हालतों को सुधारने के लिए IMF से लोन मांगने वाला है। जेलेंस्की की तरफ से भेजे गए कई नेता इसी हफ्ते पोलैंड की राजधानी वारसॉ में IMF के अधिकारियों से मुलाकात करेंगे। यूक्रेन के वित्त मंत्री सर्गेई मर्चेंको ने इसी महीने की शुरूआत में कहा था कि इस साल यूक्रेन का वित्तीय घाटा बढ़कर 3 लाख करोड़ से ज्यादा हो जाएगा।
ग्रांट के तौर पर अमेरिका से मिलने वाले 81 हजार करोड़ और यूरोपियन यूनियन से मिलने वाले 1 लाख करोड़ भी इसकी भरपाई नहीं कर पाएंगे। इन दोनों जगहों से मदद मिलने के बावजूद यूक्रेन को 82 हजार करोड़ रुपए की जरूरत रहेगी।
जंग शुरू होने के कुछ ही हफ्तों में यूक्रेन को मिले थे 11 हजार करोड़
IMF ने भी बताया है कि वो यूक्रेनी नेताओं के साथ बैठक करेंगे। हालांकि संस्था के अधिकारियों ने इससे ज्यादा जानकारी देने से इनकार कर दिया। जंग के कुछ हफ्तों के बाद ही IMF ने यूक्रेन का 11 हजार करोड़ का लोन अप्रूव किया था। साथ ही अक्टूबर में एडिशनल 10 हजार करोड़ देने की बात कही थी।
जंग से यूक्रेन को कैसे नुकसान हुआ?
जंग शुरु होने से पहले यूक्रेन का वित्तीय घाटा 38 हजार करोड़ का था जो साल 2022 में बढ़कर 2 लाख करोड़ रुपए हो गया। रूस की घुसपैठ के चलते यूक्रेन की इकोनॉमी 2022 में 303% घट गई। जबकि महंगाई में 266 फीसदी का उछाल दर्ज किया गया।
अब रूस की इकोनॉमी को हुए नुकसान के बारे में जानें
रूस-यूक्रेन जंग का असर दुनियाभर के देशों की इकोनॉमी पर पड़ा। पश्चिमी देशों ने 143 लाख करोड़ रुपए की रूसी अर्थव्यवस्था को ध्वस्त करने के लिए आर्थिक प्रतिबंध लगाए हैं।फरवरी के बाद अमेरिका, यूरोप और उनके सहयोगियों ने हजारों रूसी कंपनियों और व्यक्तियों पर असाधारण प्रतिबंधों की झड़ी लगा रखी है। रूस के 46 लाख करोड़ रुपए कैश का आधा हिस्सा यानी 23 लाख करोड़ रुपए बेकार पड़े हैं। जंग के 6 महीने पूरे होने के बाद IMF ने रूस की अर्थव्यवस्था में 6 फीसदी तक की गिरावट का अनुमान लगाया था।
​​​​